Абласны завочны конкурс метадычных распрацовак

«Распрацоўка дыдактычных матэрыялаў прадметаў сацыяльна-гуманітарнага цыкла па падрыхтоўцы навучэнцаў да рэспубліканскай алімпіяды»

Намінацыя «Беларуская мова і літаратура»

Дыдактычны матэрыял па вучэбнаму прадмету

«Беларуская мова і літаратура» (X класс)

Дзяржаўная ўстанова адукацыі “Цяхцінскі вучэбна-педагагічны комплекс дзіцячы сад-сярэдняя школа Бялыніцкага раёна”

Крамкова Наталля Мікалаеўна, першая кваліфікацыйная катэгорыя, настаўнік беларускай мовы і літаратуры, +375296502633, [kramkovann@yandex.ru](mailto:kramkovann@yandex.ru)

Комплексная работа па беларускай мове і літаратуры

Х клас

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Заданні | 1 | 2 | 3 | 4 | 5 | 6 | 7 | 8 | 9 | 10 | Усяго |
| Балы |  |  |  |  |  |  |  |  |  |  |  |

Заданне 1. У аснову беларускага правапісу пакладзены два галоўныя прынцыпы – фанетычны і марфалагічны. Размяркуйце словы па групах згодна з прынцыпамі, якім адпавядае правапіс прапушчаных літар. Упішыце словы ў табліцу:

Канц…лярыя, дакла…чык, ра…сыпаць, др…зіна, фе…рверк, мала…ьба, на…піс, тка…кі, рас…уліць, св…ткаваць.

Максімальная колькасць балаў – 6.

|  |  |
| --- | --- |
| Фанетычны прынцып | Марфалагічны прынцып |
|  |  |

Заданне 2. Лапці – сялянскі абутак, плецены з лыку, лазовай кары, бяросты ці пянькі – канапляных вяровачак. Суаднясіце назвы відаў лапцяў з іх азначэннямі:

|  |  |
| --- | --- |
| А. Кавярзні | 1. Лапці без наска і задніка: адна падэшва – з лыкавымі петлямі для абор спераду і па баках |
| Б. Шчарбакі | 2. Мяккія скураныя лапці |
| В. Пасталы | 3. Лапці з глыбокім закрытым наском і запяткам |

Максімальная колькасць балаў – 6.

Адказ запішыце ў форме літарна-лічбавага спалучэння (напрыклад, А2Б1В3).

Заданне 3. Пунктуацыя з’явілася значна пазней, чым запіс слоў з дапамогай алфавіта. Да канца ХV стагоддзя тэкст пісаўся ці наогул без прамежкаў паміж словамі, ці дзяліўся на нерасчлянёныя адрэзкі.

Які сучасны знак прыпынку замяняла так званая “падстолія” (тэрмін Л.Зізанія), які выгляд яна мела?

Максімальная колькасць балаў – 6.

Заданне 4. Кінастужка здымаецца на “Беларусьфільме”, калійныя мінеральныя ўгнаенні пастаўляе “Беларуськалій”, але грошы мы захоўваем у “Беларусбанку”. Чым можна растлумачыць асаблівасці правапісу назваў гэтых устаноў? Адказ аргументуйце.

Максімальная колькасць балаў – 6.

Заданне 5. Спішыце тэкст, афармляючы яго ў адпаведнасці з арфаграфічнымі і пунктуацыйнымі нормамі сучаснай беларускай літаратурнай мовы. Укажыце стыль тэксту, сродкі сувязі сказаў.

Максімальная колькасць балаў – 6.

З маленства кожнаму вядома што Беларусь (не/ні)абмываюць (не/ні)цёплыя (не/ні)с(?)цюдзёныя марскія хвалі (не/ні) лашч..ць позірк (не)абсяжныя прасторы сініх вод з чайкамі і альбатросамі. Але Беларусь мае свой (не)пазначаны на геаграфічных картах акі…н. Імя яму Родная Мова. І верыцца што (не/ні)знямець яму і (не/ні)змялець і ў наступных стагод…ях.

Заданне 6. Успомніце беларускія словы і словазлучэнні, эквівалентныя наступным запазычанням. Запішыце.

Максімальная колькасць балаў – 6.

|  |  |
| --- | --- |
| Запазычаныя словы | Беларускія словы і словазлучэнні |
| Авангардны |  |
| Адаптаваць |  |
| Салідарнасць |  |
| Індыкатыў |  |
| Праект |  |
| Адэкватны |  |

Заданне 7. Вызначце значэнне фразеалагізмаў і запішыце адказ на пытанне “Як сяброўкі правялі летнія канікулы?”.

Максімальная колькасць балаў – 6.

|  |  |
| --- | --- |
| 1. Маша сказала, што адпачыла *як след.* |  |
| 1. Лена паведаміла, што ўсе канікулы *хварэла на пана.* |  |
| 1. Таня і Света працавалі *не шкадуючы сіл.* |  |
| 1. Саша ўсе канікулы правяла *ў віру на калу.* |  |
| 1. Эма *са скуры вылузвалася*, каб дагадзіць бабулі. |  |
| 1. А Наташа *біла лынды*. |  |

Заданне 8. Суаднясіце літаратуразнаўчыя тэрміны з адпаведнымі ім азначэннямі.

Максімальная колькасць балаў – 6.

|  |  |
| --- | --- |
| А. Асананс | 1. Трохскладовая стапа з націскам на першым складзе. |
| Б. Інверсія | 2. Прыём, адваротны гіпербале – перамяншэнне. |
| В. Літота | 3. Парушэнне граматычнай паслядоўнасці мовы з мэтай дасягнення мастацкага эфекту. |
| Г. Антытэза | 4. Кампазіцыйны прыём, пры якім два вобразы, чым-небудзь падобныя або процілеглыя, раскрываюцца ў супастаўленні, у выглядзе разгорнутага параўнання. |
| Д. Паралелізм | 5. Супастаўленне процілеглых або кантрастных паняццяў, вобразаў, прадметаў, з’яў і інш. |
| Е. Дактыль | 6. Сугучнасць – паўтарэнне аднатыпных галосных гукаў у мэтах мастацкай выразнасці. |

Адказ запішыце ў форме літарна-лічбавага спалучэння (напрыклад, А5Б3В1Г6Д4Е2).

Заданне 9. Прывядзіце па аднаму прыкладу да кожнага літаратуразнаўчага тэрміна з твораў. Запішыце назвы тэрмінаў, укажыце назвы твораў і іх аўтараў.

Максімальная колькасць балаў – 6.

|  |  |  |  |  |  |
| --- | --- | --- | --- | --- | --- |
| № | Азначэнне літаратуразнаўча га тэрміна | Назва літаратуразнаўчага тэрміна | Прыклад | Назва твора | Аўтар |
| 1 | Мастацкі прыём, які характарызуе персанажа пры дапамозе яго імя ці прозвішча, сэнс імя ці прозвішча пры гэтым трапна выражае яго сутнасць |  |  |  |  |
| 2 | Кароткі і лаканічны крылаты выраз, выслоўе, у якім у трапнай, лаканічнай і звычайна вобразнай форме выказана арыгінальная думка |  |  |  |  |
| 3 | Выслоўе, кароткая цытата, якая змяшчаецца ў пачатку твора ці асобнага раздзела і з’яўляецца своеасаблівым аўтарскім тлумачэннем асноўнай ідэі твора |  |  |  |  |

Заданне 10. Запоўніце табліцу, запісаўшы насупраць псеўданіма сапраўднае імя беларускага пісьменніка. Памятайце, што пісьменнік можа мець не адзін, а некалькі псеўданімаў.

Максімальная колькасць балаў – 6.

|  |  |
| --- | --- |
| Псеўданім | Сапраўднае імя пісьменніка |
| Ядвігін Ш. |  |
| Карусь Лапаць |  |
| Кузьма Чорны |  |
| Янка Маўр |  |
| Максім Танк |  |
| Адам Глобус |  |

Даведкі

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Заданні | 1 | 2 | 3 | 4 | 5 | 6 | 7 | 8 | 9 | 10 | Усяго |
| Балы | 6 | 6 | 6 | 6 | 6 | 6 | 6 | 6 | 6 | 6 | 60 |

Заданне 1.

|  |  |
| --- | --- |
| Фанетычны прынцып | Марфалагічны прынцып |
| канцылярыя, феерверк, рассыпаць, ткацкі, дрызіна | дакладчык, малацьба, надпіс, расчуліць, святкаваць |

Заданне 2.

|  |  |
| --- | --- |
| А. Кавярзні | Лапці з глыбокім закрытым наском і запяткам |
| Б. Шчарбакі | Лапці без наска і задніка: адна падэшва – з лыкавымі петлямі для абор спераду і па баках |
| В. Пасталы | Мяккія скураныя лапці |

А3Б1В2

Заданне 3. Для абазначэння пытальнага зместу сказа замест сучаснага “?” ужывалася так званая “падстолія” (па тэрміналогіі Л.Зізанія), якая мела выгляд сучаснай кропкі з коскай [ ; ].

Заданне 4. Асаблівасці правапісу назваў устаноў “Беларусьфільм”, “Беларуськалій” і “Беларусбанк” можна патлумачыць так званым “сэнсава-ідэалагічным прынцыпам” у арфаграфіі. Дзяржаўным рашэннем было вызначана, што выкарыстоўваць афіцыйную назву Беларусь можна толькі ў складзе найменняў тых устаноў, што маюць адпаведны статус. Таму “Беларусьфільм”, “Беларуськалій” як дзяржаўныя прадпрыемствы, але “Беларусбанк” як акцыянернае прадпрыемства (ААБ “Беларусбанк” – акцыянерны ашчадны банк “Беларусбанк”).

Заданне 5. З маленства кожнаму вядома, што Беларусь не абмываюць ні цёплыя, ні сцюдзёныя марскія хвалі, не лашчаць позірк неабсяжныя прасторы сініх вод з чайкамі і альбатросамі. Але Беларусь мае свой, не пазначаны на геаграфічных картах акіян. Імя яму – Родная Мова. І верыцца, што не знямець яму і не змялець і ў наступных стагоддзях.

Стыль публіцыстычны. Сродкі сувязі: лексічны паўтор, злучнік, часціца, займеннікі.

Заданне 6.

|  |  |
| --- | --- |
| Запазычаныя словы | Беларускія словы і словазлучэнні |
| Авангардны | Перадавы, вядучы |
| Адаптаваць | Прыстасаваць |
| Салідарнасць | Згода, адзінства |
| Індыкатыў | Абвесны лад дзяслова |
| Праект | Задума |
| Адэкватны | Раўназначны, тоесны |

Заданне 7.

|  |  |
| --- | --- |
| 1. Маша сказала, што адпачыла *як след.* | Добра |
| 1. Лена паведаміла, што ўсе канікулы *хварэла на пана.* | Ленавалася |
| 1. Таня і Света працавалі *не шкадуючы сіл.* | Старанна |
| 1. Саша ўсе канікулы правяла *ў віру на калу.* | Далёка |
| 1. Эма *са скуры вылузвалася*, каб дагадзіць бабулі. | Вельмі старалася |
| 1. А Наташа *біла лынды*. | Гультаявала |

Заданне 8.

|  |  |
| --- | --- |
| А. Асананс | 1.Сугучнасць – паўтарэнне аднатыпных галосных гукаў у мэтах мастацкай выразнасці. |
| Б. Інверсія | 2. Парушэнне граматычнай паслядоўнасці мовы з мэтай дасягнення мастацкага эфекту. |
| В. Літота | 3. Прыём, адваротны гіпербале – перамяншэнне. |
| Г. Антытэза | 4. Супастаўленне процілеглых або кантрастных паняццяў, вобразаў, прадметаў, з’яў і інш. |
| Д. Паралелізм | 5. Кампазіцыйны прыём, пры якім два вобразы, чым-небудзь падобныя або процілеглыя, раскрываюцца ў супастаўленні, у выглядзе разгорнутага параўнання. |
| Е. Дактыль | 6. Трохскладовая стапа з націскам на першым складзе. |

А6Б3В2Г5Д4Е1

Заданне 9.

|  |  |  |  |  |  |
| --- | --- | --- | --- | --- | --- |
| № | Азначэнне літаратуразнаўча га тэрміна | Назва літаратуразнаўчага тэрміна | Прыклад | Назва твора | Аўтар |
| 1 | Мастацкі прыём, які характарызуе персанажа пры дапамозе яго імя ці прозвішча, сэнс імя ці прозвішча пры гэтым трапна выражае яго сутнасць | Гаваркое прозвішча, імя | Гарлахвацкі, Туляга | Камедыя “Хто смяецца апошнім” | Кандрат Крапіва |
| 2 | Кароткі і лаканічны крылаты выраз, выслоўе, у якім у трапнай, лаканічнай і звычайна вобразнай форме выказана арыгінальная думка | Афарызм | Жывеш не вечна, чалавек. Перажыві ж у момант век! | Верш “Жывеш не вечна, чалавек” | Максім Багда-новіч |
| 3 | Выслоўе, кароткая цытата, якая змяшчаецца ў пачатку твора ці асобнага раздзела і з’яўляецца своеасаблівым аўтарскім тлумачэннем асноўнай ідэі твора | Эпіграф | Не шукай ты шчасця, долі на чужым, далёкім полі | Казка-алегорыя “Хмарка” | Якуб Колас |

Заданне 10.

|  |  |
| --- | --- |
| Псеўданім | Сапраўднае імя пісьменніка |
| Ядвігін Ш. | Антон Іванавіч Лявіцкі |
| Карусь Лапаць | Кастусь (Канстанцін) Міхайлавіч Міцкевіч |
| Кузьма Чорны | Мікалай Карлавіч Раманоўскі |
| Янка Маўр | Іван Міхайлавіч Фёдараў |
| Максім Танк | Яўген Іванавіч Скурко |
| Адам Глобус | Уладзімір Вячаслававіч Адамчык |

Спіс выкарыстанай літаратуры

1. Бадзевіч, З.І. Дыдактычны матэрыял па беларускай мове: 9-ы клас.: дапам. для настаўнікаў агульнаадукацыйных устаноў/ З.І.Бадзевіч, І.М.Саматыя.– Мінск: НІА, 2007. – 168 с.

2. Каўрус, А.А. Стылістыка беларускай мовы / А.А. Каўрус. – 3-е выд.,

дапрац. і дап. – Мінск: Нар. асвета, 1993. - 320 с.

3. Лазарук, М. А., Ленсу, А. Я. Слоўнік літаратуразнаўчых тэрмінаў: Дапаможнік для настаўнікаў.— Мінск.: Нар. асвета, 1983.—191 с.

4. Лаўрэль, Я.М. Дыдактычны матэрыял па беларускай мове: 10-ы клас.: дапам. для настаўнікаў агульнаадукацыйных устаноў/ Я.М.Лаўрэль.– Мінск: НІА, 2007. – 156 с.